
เริ่มประชุม  เวลา
  13.3๐  น.
เรื่องก่อนระเบียบวาระการประชุม
	นางสุชาดา  ทองคงแก้ว
(เลขานุการสภา ฯ)
	เรียนท่านประธานสภาองค์การบริหารส่วนตำบลกะหรอ  สำหรับวันนี้เป็นการประชุมสภาสมัยสามัญ  สมัยที่ ๓ ประจำปี ๒๕61  ครั้งที่  2  ขณะนี้มีสมาชิกสภาอบต. 
กะหรอ มาลงชื่อจำนวน  ๑7 ท่าน ถือว่าครบองค์ประชุม ขอเรียนเชิญท่านประธานสภา อบต. กะหรอ ได้จุดรูป-เทียนเพื่อบูชาพระรัตนตรัยต่อไป  เชิญค่ะ


	นายสานนท์  หีดเสน
 (ประธานสภาฯ)

	(จุดธูป-เทียน บูชาพระรัตนตรัย)


	นายสานนท์  หีดเสน
 (ประธานสภาฯ)
	ขอสวัสดีท่าน  สมาชิกผู้ทรงเกียรติ ทุกท่าน  ซึ่งสำหรับวันนี้มีระเบียบวาระการประชุม
ดังนี้ 
ระเบียบวาระที่ ๑  เรื่องที่ประธานแจ้งให้ที่ประชุมทราบ
ระเบียบวาระที่ ๒  เรื่องรับรองรายงานการประชุมสมัยสามัญ  สมัยที่ 3    ประจำปี                      
                       พ.ศ. ๒๕61  เมื่อวันที่ 14  สิงหาคม  2561 

ระเบียบวาระที่ ๓  เรื่องเพื่อพิจารณา
· พิจารณาคัดเลือกตัวแทน จำนวน  3 คน เพื่อเป็นคณะกรรมการ พิจารณาหาข้อยุติ
ระเบียบวาระที่  ๔  เรื่องอื่นๆ                               
                     

	ระเบียบวาระที่  ๑  
 นายสานนท์  หีดเสน
 (ประธานสภาฯ)

	เรื่องที่ประธานแจ้งให้ที่ประชุมทราบ
-  ไม่มี-

	ระเบียบวาระที่  2   
นายสานนท์  หีดเสน
 (ประธานสภาฯ)

	เรื่องรับรองรายงานการประชุมสภา  อบต.กะหรอ  สมัยสามัญ  สมัยที่  3 ประจำปี 
พ.ศ. ๒๕61  เมื่อวันที่  14 สิงหาคม  ๒๕61 ที่ผ่านมาครับ  สำหรับ
บันทึกรายงานการประชุม ผมได้แจกให้กับสมาชิกทุกท่านไปแล้วนะครับ ผมขอเวลา
ท่านสมาชิกเมื่อดูเอกสาร ศึกษารายละเอียดประมาณ ๕ นาทีครับ เพื่อทำความเข้าใจ
นะครับ  เชิญครับ  ครับ  สมาชิกทุกท่านคงเข้าใจในเอกสารแล้วนะครับไม่ทราบว่า
สมาชิกท่านใดต้องการแก้ไข เปลี่ยนแปลงหรือเพิ่มเติมข้อความใดบ้าง  เชิญได้ครับ  มี
หรือไม่ครับ ถ้าไม่มีก็ถือว่าที่ประชุมรับรองรายงานการประชุม  นะครับ


	มติที่ประชุม
	รับรองรายงานการประชุมสภา  อบต.กะหรอ  สมัยสามัญ  สมัยที่ 3  ประจำปี  พ.ศ. ๒๕61  เมื่อวันที่  14 สิงหาคม   ๒๕61


	ระเบียบวาระที่  3   
	เรื่องเพื่อพิจารณา


	นายสานนท์  หีดเสน
 (ประธานสภาฯ)

	๓.1   เรื่องพิจารณาคัดเลือกตัวแทน จำนวน  3 คน  เพื่อเป็นคณะกรรมการหาข้อยุติฝ่ายสภาท้องถิ่น
ครับก่อนจะดำเนินการคัดเลือกก็เชิญเลขาได้ชี้แจงระเบียบในเรื่องดังกล่าว

	นางสุชาดา  ทองคงแก้ว
(เลขานุการสภา ฯ)
	พระราชบัญญัติสภาตำบลและองค์การบริหารส่วนตำบล พ.ศ.2535 แก้ไขเพิ่มเติม(ฉบับที่ 5) พ.ศ.2546  มาตรา  87/1  “ในกรณีที่สภาองค์การบริหารส่วนตำบลไม่รับหลักการแห่งร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติมให้นายอำเภอตั้งคณะกรรมการคณะหนึ่งประกอบด้วยกรรมการจำนวน 7 คน เพื่อพิจารณาหาข้อยุตติความขัดแย้งโดยแก้ไข ปรับปรุง  หรือยืนยันสาระสำคัญที่บัญญัติไว้ในร่างข้อบัญญัตินั้น ทั้งนี้  ให้ ยึดถือหลักเกณฑ์ตามกฎหมาย และระเบียบที่เกี่ยวข้อง ตลอดจนประโยชน์ของท้องถิ่นและประชาชนเป็นสำคัญ
     คณะกรรมการตามวรรคหนึ่ง ให้ประกอบด้วยสมาชิกสภาองค์การบริหารส่วนตำบลซึ่งสภาองค์การบริหารส่วนตำบลเสนอจำนวนสามคน  และบุคคลซึ่งเป็นหรือมิได้เป็นสมาชิกสภาองค์การบริหารส่วนตำบลซึ่งนายกองค์การบริหารส่วนตำบลเสนอจำนวนสามคนโดยให้ตั้งภายในเจ็ดวันนับแต่วันที่สภาองค์การบริหารส่วนตำบลมีมติไม่รับหลักการ และให้คระกรรมการทั้งหกคนร่วมกันปรึกษาและเสนอบุคคลซึ่งไม่ได้เป็นนายกองค์การบริหารส่วนตำบล รองนายกองค์การบริหารส่วนตำบล เลขานุการนายกองค์การบริหารส่วนตำบล และมิได้เป็นสมาชิกสภาองค์การบริหารส่วนตำบลคนหนึ่งทำหน้าที่เป็นประธานกรรมการดังกล่าวภายในเจ็ดวันนับแต่วันที่กรรมการครบจำนวนหกคน”
ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547
ข้อ 48    “ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณ 
 ให้ประธานสภาท้องถิ่นนำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่น
เป็นกรรมการ ในคณะกรรมการหาข้อยุติตามจำนวนที่กฎหมายว่าด้วยองค์กรปกครอง
ส่วนท้องถิ่นนั้นกำหนด  โดยให้นำวิธีการเลือกในข้อ 12  แห่งระเบียบนี้ มาใช้บังคับโดย
อนุโลม  แล้วแจ้งมติไม่รับหลักการแห่งรางข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น  กรณีองค์การบริหารส่วนจังหวัดหรือเทศบาล ให้แจ้งผู้ว่าราชการจังหวัดทราบ  กรณีองค์การบริหารส่วนตำบลให้แจ้งนายอำเภอทราบ  ทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ”



	นายสานนท์  หีดเสน (ประธานสภาฯ)

	ครับขอเชิญท่านสมาชิกได้นำเสนอตัวแทนเพื่อคัดเลือกเป็นคณะกรรมการหาข้อยุติ ฝ่ายสภา คนที่ 1 


	นายไพศาล  สมจิตร
(สมาชิกสภา อบต.หมู่ที่ 3)
	ผมขอเสนอนายประสิทธิ์  ภักดี สมาชิกสภาองค์การบริหารส่วนตำบล  หมู่ที่  8 เป็นคณะกรรมการคนที่  1


	นายสานนท์  หีดเสน
 (ประธานสภาฯ)
	ครับขอขอบคุณท่านไพศาล  สมจิตร มากครับ ขอผู้รับรองด้วยครับ
(ผู้รับรอง นางวรรณพร  ทองมี , นางวัชรีวรรณ  ช้างนิล)                    
ครับไม่ทราบว่า มีสมาชิกสภาท่านใดจะเสนอสมาชิกท่านอื่นเป็นคณะกรรมการหาข้อยุติ
อีกหรือไม่  เมื่อไม่มี สมาชิกสภาท่านใดเสนอสมาชิกท่านอื่นอีกสรุปว่าที่
ประชุมสภา  มีมติเห็นชอบให้คุณประสิทธิ์  ภักดี  สมาชิกสภาหมู่ที่ 8  เป็นคณะ
กรรมการหาข้อยุติฝ่ายสภา 
ครับต่อไปขอเชิญท่านสมาชิกได้นำเสนอตัวแทนเพื่อคัดเลือกเป็นคณะกรรมการหาข้อยุติ ฝ่ายสภา คนที่ 2 


	นายสมพงค์  สามารถ
(สมาชิกสภา อบต.หมู่ที่ 1)
	ผมขอเสนอนายสานนท์  หีดเสน สมาชิกสภาองค์การบริหารส่วนตำบล  หมู่ที่  7 เป็นคณะกรรมการคนที่  2


	นายสานนท์  หีดเสน
 (ประธานสภาฯ)
	ครับขอขอบคุณท่านสมพงค์  สามารถ มากครับ ขอผู้รับรองด้วยครับ
(ผู้รับรอง นางสมศรี  แซ่ลิ่ม , นางกัญญพัชร  เที่ยวแสวง)                    
ครับไม่ทราบว่า มีสมาชิกสภาท่านใดจะเสนอสมาชิกท่านอื่นเป็นคณะกรรมการหาข้อยุติ
อีกหรือไม่  เมื่อไม่มี สมาชิกสภาท่านใดเสนอสมาชิกท่านอื่นอีกสรุปว่าที่
ประชุมสภา  มีมติเห็นชอบให้สานนท์  หีดเสน  สมาชิกสภาหมู่ที่ 7  เป็นคณะ
กรรมการหาข้อยุติฝ่ายสภา 
ครับต่อไปขอเชิญท่านสมาชิกได้นำเสนอตัวแทนเพื่อคัดเลือกเป็นคณะกรรมการหาข้อยุติ ฝ่ายสภา คนที่ 3 


	นายเสรี  บุญยเกียรติ
(สมาชิกสภา อบต.หมู่ที่ 1)
	เรียนท่านประธานสภาที่เคารพ  สมาชิกผู้ทรงเกียรติ คณะผู้บริหาร และ
ผู้เข้าร่วมประชุมทุกท่าน  ผมนายเสรี  บุญยเกียรติ สมาชิกสภาองค์การบริหารส่วน
ตำบลกะหรอ  หมู่ที่ 1  ขอเสนอ  นายสมพงค์  สามารถ เป็นคณะกรรมการหาข้อยุติฝ่ายสภา  คนที่  3


	นายสานนท์  หีดเสน
 (ประธานสภาฯ)
	ครับขอขอบคุณท่านเสรี  บุญยเกียรติ   มากครับ ขอผู้รับรองด้วยครับ
(ผู้รับรอง นายประจักษ์  ยิ้มปาน , นางวัชรีวรรณ  ช้างนิล)                    
ครับไม่ทราบว่า มีสมาชิกสภาท่านใดจะเสนอสมาชิกท่านอื่นเป็นคณะกรรมการหาข้อยุติ
อีกหรือไม่  เมื่อไม่มี สมาชิกสภาท่านใดเสนอสมาชิกท่านอื่นอีกสรุปว่าที่
ประชุมสภา  มีมติเห็นชอบให้คุณสมพงค์  สามารถ  สมาชิกสภาหมู่ที่ 1  เป็นคณะ
กรรมการหาข้อยุติฝ่ายสภา 
ครับสรุปว่าคณะกรรมการหาข้อยุติฝ่ายสภาประกอบด้วย
1. นายสานนท์  หีดเสน
2. นายประสิทธิ์  ภักดี
3. นายสมพงค์  สามารถ


	มติที่ประชุม
	รับทราบ


	ระเบียบวาระที่ 4
	เรื่องอื่น ๆ

	นายสานนท์  หีดเสน
 (ประธานสภาฯ)
	ครับสำหรับเรื่องอื่น ๆ  ไม่ทราบว่าสมาชิกท่านใด  มีเรื่องอะไรอีกบ้างครับ เชิญครับ  ถ้าไม่มี        วันนี้ ผมขอขอบคุณ ท่านสมาชิกทุกท่าน  สำหรับวันนี้  ผมขอปิดการประชุมครับ ขอบคุณครับ



ปิดการประชุม
เวลา     ๑4.4๕   น.
            





 (นางสุชาดา  ทองคงแก้ว)                                      
เลขานุการสภาองค์การบริหารส่วนตำบลกะหรอ                       
ผู้จดรายงานการประชุม

คณะกรรมการตรวจรายงานการประชุม ได้ตรวจรายงานการประชุมแล้ว  เมื่อวันที่  .....................
                  
...........................................                                      .................................
      (นางวรรณพร  ทองมี )                                    (นายสมพงค์  สามารถ)        
 คณะกรรมการตรวจรายงานการประชุม

  คณะกรรมการตรวจรายงานการประชุม     
                                          ...........................................      
                                           (นายเสรี  บุญยเกียรติ )                                            
                            ประธานคณะกรรมการตรวจรายงานการประชุม
สภาองค์การบริหารส่วนตำบลกะหรอ  ได้รับรองรายงานการประชุมดังกล่าวแล้ว  ในการประชุม  สมัย............... สมัยที่ ..............  ประจำปี พ.ศ............. เมื่อวันที่ ..............................
                                             ...........................................      
                                                (นายสานนท์  หีดเสน )                                            
                                ประธานสภาองค์การบริหารส่วนตำบลกะหรอ
